ಯಾರ ಕತ್ತಿ ಅದು, ಗಲಾಡ್ರಿಯಲ್?
ನನ್ನ ಅಣ್ಣ. ಅವನನ್ನು ಸೌರೊನಿನ ಸೇವಕರು ಕೊಂದರು.
ಮಾರ್ಗೋಥಿನ ಸೋಲಿನ ನಂತರ, ನೀವು ಸೌರೊನ್ ಎಂದು ಕರೆಯುವವನು
ಒಂದು ಶಕ್ತಿಯನ್ನು ಸೃಷ್ಟಿಸಲು ಬಯಸಿದ, ರಟ್ಟೆಗಳ ಶಕ್ತಿಯಲ್ಲ, ರಟ್ಟೆಗಳ ಮೀರಿದ ಶಕ್ತಿ.
ಸೌರೊನನ್ನು ಸಾಯಿಸಿದೆ.
ನಾನು ನಿನ್ನ ನಂಬಲ್ಲ.
ಬದುಕು!
ಡಿಲ್ಲಿ, ಹಿಂದಕ್ಕೆ ಬಾ!
ಆದರೆ ನಾವೆಷ್ಟೇ ಶ್ರಮವಹಿಸಿದರೂ, ನಮ್ಮ ಅವನತಿ ಇನ್ನೂ ವೇಗವಾಗಾಗುತ್ತಿದೆ.
ಈ ಮಿಥ್ರಿಲ್... ಇದರಿಂದಷ್ಟೇ ನಮ್ಮ ವಿಮೋಚನೆ.
ಯಾವುದರಿಂದಲೂ ಇದರ ಬೆಳಕು ಆರದು.
-ಮಹಾರಾಜ ಡ್ಯುರಿನ್… -ಸಾಕು!
ಎಲ್ಫ್ಗಳು ಸಾವನ್ನು ತಪ್ಪಿಸಿಕೊಳ್ಳಲೆಂದು ಕುಬ್ಜರ ಜೀವಗಳನ್ನು ಒತ್ತೆಯಿಡಲಾರೆ.
ಮಿಡ್ಲ್ ಅರ್ಥಿಗೆ ಹೋಗುತ್ತಿದ್ದೇನೆ.
ಅಲ್ಲಿ ನಿನಗಾಗಿ ಕಾದಿರುವುದು ಕಗ್ಗತ್ತಲು.
ರಕ್ಷಣೆ ಪಡೆಯಿರಿ!
ಇಲ್ಲ!
ನನ್ನ ಮಗ ಎಲ್ಲಿ?
ಅಡಾರ್!
ಈ ನೆಲವನ್ನು ನಮ್ಮ ಹಾಯಿಗಳ ಹಿಂದೆ ಸರಿಸೋಣ.
-ನಿನ್ನ ಬದಿಯಲ್ಲಿ ಹೋರಾಡುತ್ತಾ, ನನಗನಿಸಿದ್ದು… -ನನಗೂ ಹಾಗನ್ನಿಸಿತು.
ಈ ಗಾಯಕ್ಕೆ ಎಲ್ವಿಶ್ ಔಷಧವೇ ಬೇಕು.
ರಾಜನಿಗೆ ಜಯವಾಗಲಿ!
ಎಲ್ಲಿಗೆ ಹೋಗ್ತಿರುವೆ?
-ಬರಲಿರೋದ ಅವನಿಗೆ ತಿಳಿಸಿ. -ಒಬ್ಬಳೇ?
ಅವಳು ಒಬ್ಬಳೇ ಇರಲ್ಲ.
ಎರಿನ್ ಗ್ಯಾಲೆನ್ ದಿ ಗ್ರೀನ್ವುಡ್
ನೀನು ಆಪತ್ತಲ್ಲ.
ನೀನು ಒಳ್ಳೆಯವಳು.
ನೋರಿ?
ನಾವು ನಿಮಗೆ ಸೇವೆಗೈಯಲು ಬಂದಿದ್ದೇವೆ… ಒಡೆಯ ಸೌರೊನ್.
ದಿ ಲಾರ್ಡ್ ಆಫ್ ದಿ ರಿಂಗ್ಸ್: ದಿ ರಿಂಗ್ಸ್ ಆಫ್ ಪವರ್
ಗಿಲ್-ಗಲಾಡ್ ನಾಳೆ ಬರಲಿದ್ದಾರೆ,
ಸಂಪೂರ್ಣ ಎಲ್ಫ್ ರಾಜ್ಯವನ್ನು ಕಾಪಾಡುವ ಯೋಜನೆಯ ನಿರೀಕ್ಷೆಯಲ್ಲಿದ್ದಾರೆ.
ನಮ್ಮಲ್ಲಿ ಯಾವುದೂ ಇಲ್ಲ.
ಒಂದಾದರೂ ದಾರಿ ಇದ್ದಿದ್ದರೆ…
ಅಲ್ಪದಿಂದ ಹೆಚ್ಚನ್ನು ಮಾಡುವಂಥದ್ದು.
ಸೂರ್ಯನೂ ನನ್ನ ಹಸ್ತದಷ್ಟೇ ಚಿಕ್ಕ ಗಾತ್ರದಿಂದ ಬೆಳೆದದ್ದು.
ಆದರೆ ಸೂರ್ಯನನ್ನು ಸೃಷ್ಟಿಸಿದ ಶಕ್ತಿಗೆ ಸಮನಾಗಿ ನಾವು ನಿಲ್ಲುವುದು ಹೇಗೆ?
ನಮ್ಮಲ್ಲಿ ಸಮಯವಿಲ್ಲ, ಕೆಲಿಬ್ರೀಂಬೋರ್.
ನಮ್ಮ ವೈಫಲ್ಯದ ಬಗ್ಗೆ ಮೇಲರಸರಿಗೆ ತಿಳಿಸಬೇಕು.
ನಂತರ ಎಲ್ಫ್ಗಳು ಈ ತೀರಗಳನ್ನು ಬಿಡುವುದಕ್ಕಾಗಿ ತಯಾರಾಗಬೇಕು. ಶಾಶ್ವತವಾಗಿ.
ಗಲಾಡ್ರಿಯಲ್?
ಎಲ್ರೊಂಡ್.
ಏನಾಗಿದೆ?
ವೈರಿಯ ಈಟಿ. ಆರು ದಿನಗಳ ಹಿಂದೆ.
ವಿಶ್ರಾಂತಿಯಿಲ್ಲದ ಪ್ರಯಾಣ.
ಅವನಿಗೆ ಸಹಾಯ ಮಾಡುವೆಯಾ?
ಜೀವವನ್ನು ಹೊಂದು…
ಸೌತ್ ಲ್ಯಾಂಡ್ಸಿನ ರಾಜನೇ? ಅವರೊಂದಿಗೆ ನಿನ್ನ ಮುಖಾಮುಖಿ ಹೇಗಾಯಿತು?
ನೀನಿಲ್ಲಿ ಹೇಗೆ ಬಂದೆ?
ಬಾ. ಚರ್ಚಿಸಲು ತುಂಬಾ ಇದೆ.
ನಾನು ನಿನ್ನನ್ನು ಹಡಗಿಗೆ ಕಳಿಸಲೇಬಾರದಿತ್ತು.
ನಾನು ನಿನ್ನನ್ನು ನಂಬಬೇಕಾಗಿತ್ತು. ಈ ತಪ್ಪನ್ನು ನಾನು ಮತ್ತೆ ಮಾಡೆನು.
ನಾನು ಹಡಗಿನಿಂದ ಎಗರಿದೆ…
ಯಾಕೆಂದರೆ ನನ್ನ ಮನಸ್ಸಿನಲ್ಲಿ ನಾನಿನ್ನೂ ಅದಕ್ಕೆ ಯೋಗ್ಯಳಲ್ಲ ಎಂದುಕೊಂಡಿದ್ದೆ.
ಹೇಗೋ ನನ್ನ ಕಾರ್ಯ ಇಲ್ಲಿ ಇನ್ನೂ ಮುಗಿದಿರಲಿಲ್ಲ ಎಂದು ನನಗೆ ಗೊತ್ತಿತ್ತು.
ನಾನು ಮೇಲೆ ಎದ್ದಾಗ, ನನ್ನಿಂದ ಆಗಿದ್ದು ಕೇವಲ ಈಜುವುದು ಮತ್ತು ಸರಿಯಾದ ಆಯ್ಕೆ
ಮಾಡಿರಲೆಂದು ಪ್ರಾರ್ಥಿಸುವುದು.
ಆ ಕಷ್ಟದ ಸಾಗರವನ್ನು ನಾನು ಅಂದು ದಾಟಿದ್ದು…
ಈಗ ಮುಳುಗೋಕೆ ಅಲ್ಲ.
ನಿನ್ನನ್ನು ಮುಳುಗಲೂ ಬಿಡಲ್ಲ.
ನಿನ್ನ ಅನುಪಸ್ಥಿತಿ ಕಾಡುತ್ತಿತ್ತು.
ನಾವೇನು ಮಾಡಬಹುದು?
ನಾವು ಮಾಡಲಾಗುವಂಥ ಒಂದೇ ಒಂದನ್ನು.
ಈಜುವುದು.
ಯಾರಲ್ಲಿ?
ಯಾರಲ್ಲಿ? ಕಾಣಿಸಿಕೊಳ್ಳಿ.
ಗಲಾಡ್ರಿಯಲ್ ಇದ್ದಾಳಾ?
ಇಲ್ಲ.
ನೀನು ವಿಶ್ರಾಂತಿ ತೆಗೆದುಕೊಳ್ಳುತ್ತಿರಬೇಕಲ್ಲವೇ?
ಇದು ಯಾವ ಸ್ಥಳ?
ಇದು ಕೆಲಿಬ್ರೀಂಬೋರರ ಕಾರ್ಯಗಾರ.
ಆ ಕೆಲಿಬ್ರೀಂಬೋರರೇ?
ಅವರು ಇಲ್ಲಿಲ್ಲ, ಅಲ್ಲವೇ?
ಅಂದ್ರೆ... ನಿಜವಾಗ್ಲೂ ಹೇಳಬೇಕೆಂದರೆ, ಇದ್ದಾರೆ.
ಕೆಲಿಬ್ರೀಂಬೋರ್...
ನನಗೆ ವಿದ್ಯೆ ಕಲಿಸಿದ ಗುರು
ನಿನ್ನ ಕಲೆಯ ಬಗ್ಗೆ ಅದ್ಭುತ ಮಾತುಗಳನ್ನಾಡುತ್ತಿದ್ದರು.
ಅವನನ್ನು ನೇರವಾಗಿ ಭೇಟಿಯಾಗುತ್ತೇನೆ ಎಂದು ನಾನು ಕನಸಿನಲ್ಲೂ ಎಣಿಸಿರಲಿಲ್ಲ.
ನೀನು ಕಮ್ಮಾರನೇ?
ಏನೋ... ನಿಮ್ಮಷ್ಟು ಕಲಾವಿದನಲ್ಲ.
ನಾನು ಇಂಥ ಮುತ್ತುರತ್ನಗಳನ್ನು ಎಂದಿಗೂ ನೋಡಿಲ್ಲ.
ಇವನ್ನು ಯಾವುದಕ್ಕಾಗಿ ಬಳಸುವಿರಿ?
ಫೇನೋರನ ಆಭರಣಾಕಲೆ ವಾಲಿನೊರಿನ ಅಂಶವನ್ನು ಹಿಡಿದಿಡಲು ಯಶಸ್ವಿಯಾಯಿತು.
ಮಿಡ್ಲ್ ಅರ್ಥಿಗೆ ಅದನ್ನೇ ಮಾಡಲು ಯೋಚಿಸಿದೆ.
ಇದೊಂದು ವಿಲಕ್ಷಣವಾದ ಅದಿರು. ಏನಿದು?
ಸಾಲದು.
ಯಾವುದಕ್ಕೆ ಸಾಲದು?
ದಯಮಾಡಿ.
ಇದನ್ನು ಬೇರೆ ಅದಿರುಗಳ ಜೊತೆ ಬೆರೆಸಲು ಪ್ರಯತ್ನಿಸಿದಿರಾ? ಇದನ್ನು ಚೆನ್ನಾಗಿ ಬಳಸಲು?
ಅದು ಈ ಅದಿರಿಗೆ ಸರಿಬರದು.
-ಯಾಕೆ? -ಯಾಕೆಂದರೆ ನಮಗೆ ಬೇಕಾಗುವ ಪ್ರಮಾಣ,
ಇದರ ವಿಶೇಷ ಗುಣಗಳನ್ನು ಅತಿಯಾಗಿ ಕುಗ್ಗಿಸಿಬಿಡುತ್ತದೆ.
ಕ್ಷಮಿಸಿ, ಇದನ್ನು ಕೇಳುವುದು ಮೂರ್ಖತನವಿರಬಹುದು,
ಸರಿಯಾದ ಮಿಶ್ರಲೋಹದಿಂದ ಇದರ ಗುಣಗಳನ್ನು ವೃದ್ಧಿಸಲಾಗದೇ?
ವೃದ್ಧಿಸುವುದಾ?
ನಾನು ಬೆಳೆದ ಕಡೆ ಅಮೂಲ್ಯ ಲೋಹಗಳು ಕೋಳಿಯ ಹಲ್ಲುಗಳಷ್ಟೇ ಅಪರೂಪ.
ಶಕ್ತಿಗಳನ್ನು ವೃದ್ಧಿಸಲು ಮತ್ತು ಬಲಹೀನತೆಗಳನ್ನು ಮರೆಮಾಚಲು ಅವುಗಳ ಮಿಶ್ರಣ ಮಾಡಿದೆವು.
ಕಬ್ಬಿಣಕ್ಕೆ ಸ್ವಲ್ಪ ನಿಕಲ್ ಬೆರೆಸಿದರೆ ಖಡ್ಗವು ಹಗುರ ಮತ್ತು ಶಕ್ತಿಯುತವಾಗಿ ತಯಾರಾಗುವುದು.
ನಿಮ್ಮ ಅದಿರಿನ ಗುಣಗಳನ್ನು ವೃದ್ಧಿಸುವಂತಹ ಯಾವುದಾದರೂ ಮಿಶ್ರಲೋಹ ಇರದೇ?
ಇದೊಂದು ರೀತಿ ಕುತೂಹಲಕಾರಿ ಸಲಹೆಯಾಗಿದೆ.
ಇದನ್ನು… ಉಡುಗೊರೆ ಎನ್ನಿರಿ.
ಪ್ರತಿ ವ್ಯಕ್ತಿಯೂ ಕೊನೆಯದಾಗಿ ನಡೆವ ರಸ್ತೆಯಲ್ಲಿ ಅವನು ಇಷ್ಟರಲ್ಲೇ ಪಯಣಿಸಲಿದ್ದಾನೆ.
ನಮ್ಮ ಬಂದರಿನಲ್ಲಿ ಕಪ್ಪು ಬಾವುಟಗಳು ರಾರಾಜಿಸಲಿವೆ.
ಆತನಿಗೊಂದು ಗೋರಿಯನ್ನು ಕಟ್ಟಿಸಿ, ಯಾವುದೇ ವ್ಯಕ್ತಿಯಾಗಲಿ,
ರಾಜನಾಗಲಿ, ಜೀವನದಲ್ಲೇ ಪಡೆಯಲಾಗದಂಥ ಅಮರತ್ವವನ್ನು ಕಲ್ಲಿನಲ್ಲಿ
ಅವನಿಗೆ ಕಟ್ಟಿ ಕೊಡುವುದು ನಮ್ಮ ಕರ್ತವ್ಯವಾಗಲಿದೆ.
ಒಂದು ವಿನ್ಯಾಸವನ್ನು ಪ್ರತಿಪಾದಿಸುವ ಕೆಲಸಕ್ಕೆ ಆತನ ಮುಖಚಹರೆಯನ್ನು ಹಿಡಿದಿಡಲು ನ್ಯೂಮೆನೊರಿನಿಂದ
ನಕ್ಷಾಗಾರರನ್ನು ಕರೆಸಿದ್ದಾರೆ.
ಎಲ್ಲಾ ಶಿಷ್ಯಂದಿರ ಪೈಕಿ,
ನಿನ್ನನ್ನೂ ಸಹ ಪ್ರತಿಪಾದಿಸಲು ಆಯ್ಕೆ ಮಾಡಿದ್ದಾರೆ.
ಬರುವ ದಿನಗಳಲ್ಲಿ,
ಪ್ರತಿಯೊಬ್ಬರಿಗೂ ರಾಜನ ಜೊತೆ ಒಂದು ಗಂಟೆಯ ಕಾಲಾವಕಾಶ ಸಿಗುವುದು.
ಅದನ್ನು ಸರಿಯಾಗಿ ಬಳಸಿ.
ಎಲ್ಲರೂ ಮಲಗಿದ್ದಾರೆ ಎಂದು ಅರಿತು ಕಗ್ಗತ್ತಲ ರಾತ್ರಿಯಲ್ಲಿ
-ನೀನೇನು ಮಾಡುತ್ತಿರುವೆ ಎಂದು ನನಗೆ ಗೊತ್ತು. -ಕ್ಷಮಿಸಿ.
ನಿಮ್ಮ ಸೇವಕಿ ಒಂದು ಕ್ಷಣದಲ್ಲೇ ವಾಪಸಾಗುವಳು, ಮಹಾರಾಜ.
ಹಾಗಿದ್ದರೆ ಇನ್ನೂ ಸಮಯವಿದೆ.
ಯಾವುದಕ್ಕೆ ಸಮಯ?
ನಿನ್ನನ್ನು ಎಚ್ಚರಿಸಲು, ಯುವ ಮೀರಿಯೆಲ್.
-ತಪ್ಪು ಹೇಳ್ತಿದ್ದೀರ. ನಾನು... -ರಾಣಿಯಲ್ಲವೇ? ಇಲ್ಲ.
ಆದರೆ ಆಗಲಿರುವೆ. ಮತ್ತೆ ಇದನ್ನು ತಿಳಿದಿರು,
ನಮ್ಮ ಜನಗಳ ಹಳೆಯ ಆಚಾರಗಳನ್ನು ಮರುಸ್ಥಾಪಿಸದಿದ್ದರೆ
ನಮ್ಮ ದ್ವೀಪ ಪತನವಾಗುವುದು.
ಕಾಪಾಡಿ!
ಮಹಾರಾಜರನ್ನು ಕಾಪಾಡಿ!
ಬಾ. ನೀನು ಮೇಲೆ ಹೋಗಬೇಕು.
ಆದರೆ ನನ್ನ ಹಾಗೆ ಮಾಡಬೇಡ. ನಾನು ಬಹಳ ಕಾಲ ಹುಡುಕಿದೆ.
ಆದರೆ ಈಗ, ವರ್ತಮಾನವನ್ನು ಭೂತದಿಂದ,
ಭೂತವನ್ನು ಭವಿಷ್ಯದಿಂದ ಬೇರ್ಪಡಿಸಲಾರೆ.
ಒಂದು ವಸ್ತು. ಇಡಿಯ ಮಿಡ್ಲ್ ಅರ್ಥಿಗೆ.
ಇದು ವಿಚಿತ್ರವಾಗಿ ಕೇಳುವುದೆಂದು ಗೊತ್ತು.
ಆದರೆ ನಮಗಿರುವ ಎಲ್ಲಾ ಪರಿಹಾರಗಳನ್ನೂ ನಾವು ಪರಿಗಣಿಸಲೇಬೇಕು.
ನಿಖರವಾಗಿ ಇದು ಯಾವ ರೀತಿಯ ವಸ್ತು?
ಹಿಂದೆ ಅಂದುಕೊಂಡಿದ್ದಕ್ಕಿಂತ ಇದು ಚಿಕ್ಕದಾಗಿರಲಿದೆ.
ಎತ್ತಿಕೊಂಡು ಹೋಗುವಂಥದ್ದು…
-ಕೈಗೋಲು. -ಖಡ್ಗವೇ?
ಅಥವಾ ಬಹುಶಃ… ಕಿರೀಟ.
ಕಿರೀಟ ಯಾಕೆ?
ದುಂಡನೆಯ ಆಕಾರ ಪ್ರಶಸ್ತವಾಗಿರುವುದು.
ಕೊನೆಯಿರದ ವೃತ್ತದೊಳಗೆ ಬೆಳಕು ತನ್ನ ಮೇಲೆಯೇ ಬಾಗಲು ಅವಕಾಶಮಾಡಿಕೊಟ್ಟು
ಅನಿಯಮಿತವಾದ ಶಕ್ತಿಗಾಗಿ ಅದನ್ನು ಕಟ್ಟುವುದು.
ಅಷ್ಟೆಲ್ಲಾ ಶಕ್ತಿಯನ್ನು ಒಬ್ಬರ ಮೇಲೆಯೇ ಹೊರಿಸಲು ಯೋಚಿಸಿದ್ದೀರಾ?
ಯಾರೊಬ್ಬರ ಮೇಲೋ ಅಲ್ಲ, ಮೇಲರಸರೇ. ನೀವೇ.
ಈ ಪಿಸುಮಾತುಗಳು ಅಪಾಯಕಾರಿ…
ಕೆಲವೊಮ್ಮೆ ಅಪಾಯಕಾರಿ ದಾರಿಯೊಂದೇ ಇರುವ ದಾರಿ.
ಇಲ್ಲದಿದ್ದರೆ ನಾನಿಲ್ಲಿ ಇರುತ್ತಿರಲಿಲ್ಲ.
ನೀನಿಲ್ಲಿ ಇರಲೇಬಾರದಿತ್ತು.
ಮೇಲರಸರೇ, ಎಲ್ಫ್-ಕಲಾವಿದರನ್ನು ಸೇರಿಸಿ,
ಕೆಲಿಬ್ರೀಂಬೋರರ ಸಿದ್ಧಾಂತವನ್ನು ಪರೀಕ್ಷಿಸಲು ಸಮಯ ಬೇಕು...
ನಮಗೆ ಹೆಚ್ಚಿನ ಸಮಯವಿಲ್ಲ.
-ಹೌದು, ಅದಕ್ಕಾಗೇ... -ತುಂಬಾನೇ ಕಡಿಮೆ.
ಅಗ್ನಿಪರ್ವತದ ಸ್ಫೋಟವಾದ ನಂತರ ಮಹಾವೃಕ್ಷದ ಎಲೆಗಳು ಉದುರುತ್ತಲೇ ಇವೆ.
ಕೊನೆಯವು ಇಷ್ಟರಲ್ಲೇ ಬೀಳಲಿವೆ.
ನಮ್ಮ ಜನರು ಈ ತೀರಗಳನ್ನು ಬಿಡಲಾಗದಿದ್ದರೆ ನಮ್ಮಿಂದಲೂ ಆಗದು.
ನನಗಿಂತ ಹೆಚ್ಚಾಗಿ ಪರಿಹಾರ ಬೇಕಿರುವ ಎಲ್ಫ್ ಈ ಮಿಡ್ಲ್ ಅರ್ಥಲ್ಲೇ ಇಲ್ಲ.
ಆದರೆ ಇದೇ ನಮ್ಮ ವಿಮೋಚನೆಯಾದರೆ, ನಮಗಿದು ಬೇಗನೇ ಬೇಕಾಗಿತ್ತು.
ನನಗದು ಬೇಗನೇ ಬಂದೇಬಿಟ್ಟಿತ್ತು.
ಸೌತ್ ಲ್ಯಾಂಡವನ ಜೊತೆ ಮಾತಾಡುತ್ತಾ...
ಕೆಳಗಿನ ಮನುಷ್ಯನಾ? ಈ ಉಪಾಯ ಅವನದಾ?
ಅವರಿಗೊಂದು ಪರಿಹಾರ ಸಿಗಲು ಇವನ ಸಲಹೆಗಳೇ ಮುಖ್ಯ ಕಾರಣ.
ಒಂದು ಹೊಸ ರೀತಿಯ ಶಕ್ತಿಯನ್ನು ತಯಾರಿಸುವ ತುದಿಯಲ್ಲಿ ನಾವಿದ್ದೇವೆ.
ಇದು ಬಲದಿಂದಲ್ಲ, ಆತ್ಮದಿಂದ.
ಜನಗಳಿಂದಲ್ಲ, ಜನಗಳ ಮೇಲೆ.
ಇದು...
ಇದು ಕಂಡಿರದ ಪ್ರಪಂಚದ ಶಕ್ತಿ.
ನನ್ನನ್ನು ಕ್ಷಮಿಸಿ, ಲಾರ್ಡ್ ಕೆಲಿಬ್ರೀಂಬೋರ್.
ನೀವು ಈ ಕ್ಷಣವೇ ನಗರವನ್ನು ತೊರೆದು ಲಿಂಡೊನ್ನಿಗೆ
ಹಿಂತಿರುಗಲು ಆಜ್ಞಾಪಿಸುತ್ತೇನೆ.
ನೀವೆಲ್ಲರೂ.
ಆ ಮಾತು, "ಜನಗಳ ಮೇಲಿನ ಶಕ್ತಿ".
ಅದನ್ನು ಎಲ್ಲಿ ಕೇಳಿದಿರಿ?
ನಮ್ಮ ಕಮ್ಮಾರರೊಂದಿಗೆ ಚರ್ಚಿಸುತ್ತಿದ್ದೆ. ಆಗ ನಾನು…
-ಅದು ನನ್ನದೇ ಮಾತೆಂದು ನನ್ನ ನಂಬಿಕೆ. -ಹಲ್ಬ್ರ್ಯಾಂಡ್ ಇದ್ದನೇ?
ಈಗ ಆ ವಿಷಯ ಯಾಕೆ? ಮುಗಿದುಹೋಗಿದೆ.
ಮೇಲರಸರೇ, ಇರಿ!
-ನನ್ನನ್ನು ಕ್ಷಮಿಸು… -ಮೂರು ತಿಂಗಳು ಕೊಡಿ.
ನನಗಷ್ಟಾದರೂ ಕೊಡಿ.
ನಿನಗೇನೂ ಕೊಡಬೇಕಿಲ್ಲ.
ಹಾಗಿದ್ದರೆ ಇದನ್ನು ಪರಿಹಾರ ಎಂದು ಮಾಡಬೇಡಿ.
ನಿಮ್ಮನ್ನು ಕೇಳಿದೆನೆಂದು ಮಾಡಿ.
ಇದು ಮೂರ್ಖತನದ ವಿಶ್ವಾಸ, ಎಲ್ರೊಂಡ್.
ಕೇವಲ ಅಷ್ಟೇ. ಬೇರೇನೂ ಅಲ್ಲ.
"ವಿಶ್ವಾಸ ಎಂದಿಗೂ ಕೇವಲವಲ್ಲ. ಅದು ಕಡಿಮೆ ಇದ್ದಾಗಲೂ ಸಹ."
ಅಥವಾ ನಿಮ್ಮ ಸಲಹೆಯನ್ನೇ ಮರೆತಿರಾ?
ನನಗೆ ರಾಜವಂಶಸ್ಥರು, ರಾಜಮನೆತನದವರು ಬೇಕು. ಸೌತ್ ಲ್ಯಾಂಡ್ಸಲ್ಲಿ ಏನು ಸಿಕ್ಕರೂ ಸರಿ.
ಮಾನವ ರಾಜ್ಯಗಳ ಬಗ್ಗೆ ನಮಗೆ ಅಷ್ಟೊಂದು ಮಾಹಿತಿ ಇಲ್ಲ.
ಆ ಮಾಹಿತಿಗಾಗಿ ನಾನು ಸಮಾಧಿಗಳ ಒಳಗೆ ಹುಡುಕಬೇಕು.
-ಬಾ. -ಮೂರು ವಾರಗಳು...
ಮೂರು ಶತಮಾನಗಳು ಹಿಡಿಯುವಷ್ಟು ಕೆಲಸಕ್ಕೆ ಮೂರು ವಾರಗಳು.
ನಿರ್ಬಂಧವೇ ಆವಿಷ್ಕಾರಕ್ಕೆ ಕಾರಣವಾಗಬಹುದು.
ಹೋಗು. ಇದನ್ನು ಯಾರಿಗೂ ಹೇಳಬೇಡ.
ಭಯಪಡಬೇಡ.
ಕೆಲಿಬ್ರೀಂಬೋರ್ ಒಂದು ದಾರಿಯನ್ನು ಹುಡುಕುವರು. ನನಗದು ಗೊತ್ತು.
ಏಕಾಏಕಿ ನೀವಿಬ್ಬರೂ ಬಹಳ ಪರಿಚಿತರಂತೆ ಕಾಣುತ್ತಿದೆ.
ನನ್ನಿಂದಾಗುವ ಅಳಿಲುಸೇವೆಯನ್ನಷ್ಟೇ ಮಾಡುತ್ತಿದ್ದೇನೆ.
ನಿಜ ಹೇಳಬೇಕೆಂದರೆ, ನನಗೇ ಇನ್ನೂ ನಂಬಿಕೆಯಾಗುತ್ತಿಲ್ಲ.
ನನ್ನಂಥವನು, ಇಲ್ಲಿ,
ಎರೆಗಿಯೊನಿನ ಎಲ್ಫ್-ಕಲಾವಿದರೊಡನೆ ಕೆಲಸ ಮಾಡುವುದು.
ಧನ್ಯವಾದ, ಗಲಾಡ್ರಿಯಲ್.
ನಿನ್ನಿಲ್ಲಿ ಕರೆತಂದಿದ್ದಕ್ಕಾ?
ನನ್ನ ಪ್ರಾಣ ಉಳಿಸಿದ್ದಕ್ಕೆ.
ನೀನು ನನ್ನನ್ನು ಉಳಿಸಿದೆ. ಲೆಕ್ಕ ಸರಿಯಾಗಿದೆ.
ಇಲ್ಲ.
ನೀನು ನನಗಾಗಿ ಅದಕ್ಕಿಂತಲೂ ಹೆಚ್ಚಾಗಿ ಮಾಡಿರುವೆ.
ನಾನಿನ್ನೇನು ಕೈಚೆಲ್ಲುತ್ತಲಿದ್ದೆ.
ಆದರೆ ನೀನು, ನೀನು ನನ್ನನ್ನು ನಂಬಿದೆ.
ನೀನು ನನ್ನಲ್ಲಿ ಶಕ್ತಿಯನ್ನು ಕಂಡೆ.
ನನ್ನನ್ನು ಯಾರೂ ತಳ್ಳದಷ್ಟು ಮೇಲಕ್ಕೆ ತಳ್ಳಿದೆ.
ನಾನದನ್ನು ಎಂದಿಗೂ ಮರೆಯಲಾರೆ.
ಬೇರೆ ಯಾರೂ ಅದನ್ನು ಮರೆಯದಂತೆ ನೋಡಿಕೊಳ್ಳುವೆ.
ಭಯಪಡಬೇಡಿ, ಒಡೆಯ.
ನಿಮ್ಮ ಶಕ್ತಿ ಹೆಚ್ಚು ಜಾಗೃತಗೊಂಡಷ್ಟೂ, ಪರದೆ ತೆಳುವಾಗುತ್ತಾ ಬರುತ್ತದೆ.
ಪರದೆ?
ನಿಮ್ಮನ್ನು ಕೆಳಕ್ಕೆ ತಳ್ಳಿದವರು ಅದರಿಂದ ನಿಮ್ಮ ಮನಸ್ಸನ್ನು ಮುಚ್ಚಿರುವುದು.
ಆದರೆ ನಿಮ್ಮನ್ನು ಒಳಗೆ ಬರಮಾಡಿಕೊಳ್ಳಲು ನಾವು ಇಲ್ಲಿಗೆ ಬಂದಿದ್ದೇವೆ.
ನಿಮ್ಮನ್ನು ನಮ್ಮ ನೆಲಕ್ಕೆ ಕರೆಸಲು.
ನಿಮ್ಮ ನೆಲ?
ನಿಮಗೀಗಾಗಲೇ ಗೊತ್ತಿದೆ.
ನಕ್ಷತ್ರಗಳು.
ಅದನ್ನು ಸಂತನ ಟೊಪ್ಪಿ ಎನ್ನುವರು.
ಒಂದು ಕಡೆಯಷ್ಟೇ ಕಾಣುವ ನಕ್ಷತ್ರಪುಂಜ.
ನಕ್ಷತ್ರಗಳು ವಿಚಿತ್ರವಾಗಿರುವ ಜಾಗ, ಪೂರ್ವಕ್ಕೆ ದೂರವಾಗಿ.
ರ್ಹುನನ ನೆಲ.
-ರ್ಹುನ್... -ಹೌದು.
ಕೊನೆಗೂ ನೀವು ಯಾರೆಂದು ನಿಜವಾಗಲೂ ತಿಳಿಯುವ ಸ್ಥಳ.
ನೀವು ತಾರೆಗಳಿಂದ ಬಿದ್ದಿರಿ. ಆದರೂ ಅವಕ್ಕಿಂತ ಮಹಾತ್ಮರು ನೀವು.
ಯಾಕೆಂದರೆ ಬೆಂಕಿಯೂ ನಿಮ್ಮ ಆಜ್ಞೆಯನ್ನು ಪಾಲಿಸುತ್ತದೆ.
ನೀವು ಮಣ್ಣಿನ ಅಡಿಯಲ್ಲೇ ಬಿದ್ದಿರಿ, ಆದರೂ ಮಣ್ಣೇ ನಿಮಗೆ ಹೆದರುವುದು.
ನೀವು ಉಗ್ರರಾದಲ್ಲಿ ಅದು ನಡುಗುವುದು.
ಗಾಳಿ ಮತ್ತು ನೀರು, ಶಾಖ ಮತ್ತು ಚಳಿ.
ರ್ಹುನಲ್ಲಿ ನೀವು ಇವನ್ನೆಲ್ಲಾ ನಿಯಂತ್ರಿಸುವುದನ್ನು ಕಲಿಯುವಿರಿ.
ನಡೆಯುವ ಅಥವಾ ತೆವಳುವ ಯಾವುದೇ ಜೀವಿಯಾದರೂ ನಿಮ್ಮ ಅಡಿಯಾಳಾಗಿರುವುದು.
-ಯಾಕೆಂದರೆ ನೀವೇ ಲಾರ್ಡ್ ಸೌರೊನ್. -ಯಾಕೆಂದರೆ ನೀವೇ ಲಾರ್ಡ್ ಸೌರೊನ್.
ಸಾಕು!
ಕಾಲಕ್ರಮೇಣ ತನ್ನ ಶಕ್ತಿಗಳನ್ನು ನಿಯಂತ್ರಿಸುವುದನ್ನು ಕಲಿಯುವನು.
ಸದ್ಯಕ್ಕೆ ಅವನನ್ನು ಕಟ್ಟಿಹಾಕಿ.
ಏನು ವಿಷಯ?
ಕೆಟ್ಟ ಉಪಾಯಗಳ ಮಹಾ ಸಂಪ್ರದಾಯದಲ್ಲಿ ಇದೇ ಅತ್ಯಂತ ಕೆಟ್ಟದ್ದಿರಬಹುದು.
ಹಾಗಿದ್ರೆ ನಿನಗೆ ಒಳ್ಳೆಯ ಉಪಾಯ ಇದೆಯೇ?
ಮೂರನೆಯವರೂ ಹೋಗಿದ್ದಾರೆ.
ಮೂರನೆಯವರೆಲ್ಲಿ ಹೋದರು?
ಮೂರಕ್ಕಿಂತ ಇಬ್ಬರೇ ಒಳಿತು. ಇದೇ ನಮ್ಮ ಅವಕಾಶ.
ಹೇ!
ಬ್ರ್ಯಾಂಡಿಫುಟ್! ಓಡು!
ಸಾಡೋಕ್!
ಒಡೆಯ, ಶಾಂತರಾಗಿ.
ನೋರಿ. ನೋರಿ, ಹೋಗೋಣ!
ನಡಿ!
ಅವನಿಗೆ ಕಾಣಿಸು.
ತಗೋ.
ನೀನು ನಮಗೆ ಬೇಕು. ದಯವಿಟ್ಟು ತಗೋ.
ನನ್ನಿಂದ ದೂರ ಹೋಗು. ಇಲ್ಲಾಂದ್ರೆ ನಾನು…
ನಿನ್ನನ್ನು ಘಾಸಿಗೊಳಿಸಬಹುದು. ಮತ್ತೆ.
ಏನು? ಅವರು ನಿನಗೇನು ಮಾಡಿದ್ದಾರೆ?
ನಾನೇನು ಎಂದು ನನಗೆ ತೋರಿಸಿದ್ದಾರೆ.
ನೀನೇನೆಂದು ನೀನು ಮಾತ್ರ ತೋರಿಸಬಲ್ಲೆ.
ನೀನು ಮಾಡುವುದರಿಂದಲೇ ನೀನು ಆಯ್ಕೆ ಮಾಡುತ್ತೀ.
ನೀನಿಲ್ಲಿ ನೆರವಾಗಲು ಬಂದಿರುವೆ.
ನನಗೆ ಗೊತ್ತಿದೆ.
ನಿನ್ನ ಕಣ್ಣುಗಳನ್ನು ಮುಚ್ಚಿಕೊ. ಒಂದೇ ಒಂದು ಕ್ಷಣ ನೋವಾಗುತ್ತದಷ್ಟೇ.
ಇಲ್ಲ!
ನೆರಳಿನಿಂದ ನೀನು ಬಂದೆ.
ನಿನ್ನನ್ನು ನೆರಳಿನೊಳಗೆೇ ಕಳಿಸುವೆನು!
-ಅವನು ಸೌರೊನ್ ಅಲ್ಲ. -ಅವನು ಬೇರೆಯವನು. ಮಾಂತ್ರಿಕ. ಅವನು...
ನಾನು ಒಳ್ಳೆಯವನು.
ನೋರಿ!
ಸಾಡೋಕ್?
ಕದಲದಿರಿ. ನಿಮ್ಮನ್ನು ಹೊತ್ತೊಯ್ಯಲು ದಾರಿ ಹುಡುಕುತ್ತೇವೆ.
ಕ್ಷಮಿಸಿ, ತಾಯಿ.
ನಾನು ಬೇರೆಯದೇ ದಾರಿಯಲ್ಲಿ ಹೋಗುವವನಿದ್ದೇನೆ.
ಬರೋಸ್ ಅವರೇ...
ಪರವಾಗಿಲ್ಲ, ಪ್ರೌಡ್ಫೆಲೋ.
ನನ್ನ ಮನೆಯಾಕೆ ಕಾಯುತ್ತಿರುತ್ತಾಳೆ.
ಈಗ, ನಿಮಗೆ ಅಭ್ಯಂತರವಿಲ್ಲದಿದ್ದರೆ, ನಾನು ಕೆಲಹೊತ್ತು ಕುಳಿತು,
ಸೂರ್ಯೋದಯವ ನೋಡಬಯಸುತ್ತೇನೆ.
ಒಂದು, ಎರಡು, ಮೂರು,
ನಾಲ್ಕು, ಐದು, ಆರು,
ಏಳು, ಎಂಟು...
ಅದು ಒಂಬತ್ತು.
ಮುಖ್ಯ-ಕಟ್ಟೆಗೆ ಮೆಟ್ಟಿಲುಗಳು.
ಚೆನ್ನಾಗಿ ಮಾಡುತ್ತಿರುವಿರಿ.
ಮತ್ತೆ ಕನಿಕರ ತೋರಿಸಿದರೆ, ನಾಯಕರೇ, ನಿಮ್ಮ ಹಡಗನ್ನು ವಶಪಡಿಸಿಕೊಳ್ಳುವೆನು.
ಬನ್ನಿ ಮತ್ತೆ.
ನಿಮ್ಮೊಂದಿಗಿರುವೆ.
ಮತ್ತು ನಿನಗೆ ಯಾರು?
ನಿನ್ನ ನಷ್ಟವನ್ನು ಪರಿಗಣಿಸಿ,
ನಾವು ಹಿಂತಿರುಗಿದಾಗ, ನೀನು ರಜೆಯ ಮೇಲೆ ಹೋಗಬೇಕೆಂದರೆ ನಾನು ಅರ್ಥ ಮಾಡಿಕೊಳ್ಳುವೆ.
ಗಲಾಡ್ರಿಯಲ್ನ ಯಾಕೆ ಸಮುದ್ರದಿಂದ ಹೊರಗೆಳೆದೆನೆಂದು ನನ್ನನ್ನು ನೀವೊಮ್ಮೆ ಕೇಳಿದಿರಿ.
ನನಗೆ ಹೆಚ್ಚಿನ ಆಯ್ಕೆ ಇರಲಿಲ್ಲ ಎಂದಿದ್ದೆ.
ನಿಜಾಂಶ ಏನೆಂದರೆ, ಆಕೆಯನ್ನು ನಾನಲ್ಲೇ ಬಿಡಬಹುದಿತ್ತು.
ಮಿಡ್ಲ್ ಅರ್ಥಿಗೆ ಹಿಂಬಾಲಿಸಲು ನಿರಾಕರಿಸಬಹುದಿತ್ತು.
ಹಾಗೆ ಮಾಡದಂತೆ ನನ್ನ ಮಗನನ್ನು ತಡೆಯಬಹುದಿತ್ತು.
ಆದರೂ ಪ್ರತಿ ತಿರುವಿನಲ್ಲೂ, ನಾನು ಏಕೆ ಈ ಆಯ್ಕೆಗಳನ್ನು ಮಾಡಿದೆ ಎಂದರೆ…
ಯಾಕೆ, ಎಲೆಂಡಿಲ್?
ಯಾಕೆಂದರೆ "ಎಲೆಂಡಿಲ್"ನ ಅರ್ಥ ಕೇವಲ "ನಕ್ಷತ್ರಗಳನ್ನು ಪ್ರೀತಿಸುವವನು" ಅಷ್ಟೇ ಅಲ್ಲ.
ಇದು ಇಲ್ಲಿಯವರೆಗೂ ಬರುವುದೆಂದು ನಾನು ಊಹಿಸಿರಲಿಲ್ಲ.
ನಿಷ್ಠಾವಂತರ ಗುಣ ಬೆಲೆಯನ್ನು ತೆರಲು ಒಪ್ಪುವುದು
ಎಂದು ನನ್ನ ತಂದೆ ಹೇಳುತ್ತಿದ್ದರು…
ಅದರ ಬೆಲೆ ಎಷ್ಟು ಅಂತ ಗೊತ್ತಿಲ್ಲದಿದ್ದರೂ ಸಹ.
ಅದನ್ನು ನಂಬುವುದರಿಂದ ಕೊನೆಯಲ್ಲಿ ಸಾರ್ಥಕವಾಗುವುದು.
ಕೆಲವೊಮ್ಮೆ ಬೆಲೆ ಹೆಚ್ಚೇ.
ಹೌದು.
ಹಾಗಿದ್ದರೆ ಸೇವೆ ಮಾಡದೆ ನಮಗೆ ಬೇರೆ ಆಯ್ಕೆ ಇಲ್ಲ.
ಎಲ್ಲರ ಪೈಕಿ ನಾನು ಇದರ ಕೊನೆ ತೆರುವ ಬೆಲೆಗೆ ಸರಿಯಾದ ನ್ಯಾಯ ಒದಗಿಸುವಂತೆ ನೋಡುತ್ತೇನೆ.
ಏನೇ ಬಂದರೂನೂ?
ಏನೇ ಬಂದರೂನೂ.
ನಾಯಕರೇ. ನ್ಯೂಮೆನೊರ್ ಕಾಣುತ್ತಿದೆ.
ಮಹಾರಾಣಿ.
ಎಲೆಂಡಿಲ್, ಏನದು? ಏನಾಗಿದೆ?
ಏನದು?
ಏನು ಕಾಣುತ್ತಿದೆ?
ಏನಾಗಿದೆ?
ಮಿಥ್ರಿಲ್ ಜೊತೆ ಕೆಲಸ ಮಾಡುವುದು ಕಷ್ಟವಾಗ್ತಿದೆ.
ತನ್ನ ಕೆಳಗಿನ ಅದಿರುಗಳ ಜೊತೆ ಸೇರಲು ಪ್ರತಿ ಪ್ರಯತ್ನವ ನಿರಾಕರಿಸುತ್ತಿದೆ.
ಕಾಣುವ ಮತ್ತು ಕಾಣದ ಪ್ರಪಂಚಗಳ ಶಕ್ತಿಯನ್ನು ಬಳಸುವುದರಿಂದ
ಎರಡರ ಮಧ್ಯೆಯ ಗಡಿಯನ್ನು ಕರಗಿಸಬಹುದು ಎಂದನಿಸಿತ್ತು.
ಏನೂ ಅರ್ಥವಾಗುತ್ತಿಲ್ಲ.
ಭೂಮಿಯನ್ನೇ ಸ್ವರ್ಗದ ಜೊತೆ ಸೇರಿಸುವಷ್ಟು ಒತ್ತಡ ಬಳಸಿದೆವು.
-ಈ ಬಾರಿ ಕೂಡಿಕೊಳ್ಳಬೇಕಿತ್ತು! -ತಾಳ್ಮೆ. ಇದೊಂದು ಪಯಣ.
ನಾವಿಡುವ ಪ್ರತಿ ಹೆಜ್ಜೆಯೂ ಮುಂದೆ ಹೋಗದು. ಸಮಯ ಹಿಡಿಯಬಹುದು.
-ಸಮಯವೇ? ನಮಗೆ ಸಮಯವಿಲ್ಲ. -ಸಮಯ...
ಇವತ್ತಿಗೆ ಇಷ್ಟು ಸಾಕು ಅನ್ಸುತ್ತೆ.
ಬಹುಶಃ ನಾವು ಬಹಳ ಕಷ್ಟಪಡುತ್ತಿರಬೇಕು.
"ನಾವು ಬಹಳ ಕಷ್ಟಪಡುತ್ತಿರಬೇಕು."
ಬಹುಶಃ ಅದರಿಂದಲೇ ತೊಂದರೆಯಾಗಿರಬೇಕು.
ನಾವು ಹೆಚ್ಚಿನ ಬಲಪ್ರಯೋಗ ಮಾಡುತ್ತಿರಬಹುದೇ?
ಹಾಗೆಂದರೆ?
ಹಾಗೆಂದರೆ ಲೋಹಗಳನ್ನು ಸೇರಲು ಬಲವಂತಪಡಿಸಬಾರದು…
ಬದಲಾಗಿ ಒಂದನ್ನೊಂದು ಸೆಳೆಯಬೇಕು ಇಲ್ಲವೇ ಮನವೊಲಿಸಬೇಕು.
ಅದೇ ನಿಜವಾದರೆ, ನಾವು ಇಷ್ಟು ಹೊತ್ತು ವಿರುದ್ಧವಾಗಿ ಮಾಡುತ್ತಿದ್ದೆವೇನೋ.
ಬೇಗ. ಇದನ್ನು ಬಿಡಿಸಿ. ಮತ್ತೆ ಶುರು ಮಾಡೋಣ.
ತಾಯಿ.
ಗಲಾಡ್ರಿಯಲ್!
ನಮಗದು ಸಿಕ್ಕಿತು.
ಮೊದಲೇ ನಾವು ಏಕೆ ಪತ್ತೆ ಮಾಡಲಿಲ್ಲವೋ ತಿಳಿಯದು.
ಒಂದು ವಸ್ತುವಿಗೆ ಬಹಳಷ್ಟು ಶಕ್ತಿ ಹೊಂದಿದೆ.
ಎರಡು ಬೇಕು.
ಎರಡನ್ನು ತಯಾರಿಸಬೇಕು.
-ಎರಡು ಕಿರೀಟಗಳೇ? -ನಿಖರವಾಗೇನಲ್ಲ.
ಅದೊಂದು ರೀತಿ…
ಚಿಕ್ಕದಾಗಿರಬೇಕು.
ಬಾ, ನೀನೇ ನೋಡುವೆಯಂತೆ.
ನೀನ್ಯಾರು ಎಂದು ಹೇಳುವವರೆಗೂ ಇಲ್ಲ.
ನಾನ್ಯಾರೆಂದು ನಿನಗೆ ಗೊತ್ತಿದೆ.
ನೀನು ನಿಜವಾಗಿಯೂ ಯಾರು ಅಂತ.
ಗಲಾಡ್ರಿಯಲ್, ಏನಂದ್ರೆ ನಮಗೆ...
ಸೌತ್ ಲ್ಯಾಂಡ್ಸಿಗೆ ರಾಜನಿಲ್ಲ.
ವಂಶವು ಮುರಿದಿದೆ.
ನಿಮ್ಮ ಕಿರೀಟವನ್ನು ಧರಿಸಿದ ಕೊನೆಯ ವ್ಯಕ್ತಿ ಸಾವಿರ ವರ್ಷಗಳ ಹಿಂದೆ ಮೃತನಾದ.
ಆತನಿಗೆ ವಂಶೋದ್ಧಾರಕನಿರಲಿಲ್ಲ.
ಇದು ಸಿಕ್ಕಿದ್ದು ಒಬ್ಬ ಮೃತ ವ್ಯಕ್ತಿಯ ಬಳಿ ಎಂದಿದ್ದೆ.
ಇಲ್ಲ.
ಇಲ್ಲ, ತೆಪ್ಪದ ಮೇಲೆ ನೀನು ನನ್ನ ಕಾಪಾಡಿದೆ…
ತೆಪ್ಪದ ಮೇಲೆ ನೀನು ನನ್ನ ಕಾಪಾಡಿದೆ.
ಮಿಡ್ಲ್ ಅರ್ಥಿನ ಜನರನ್ನು ರಕ್ಷಿಸಲು ಮೀರಿಯೆಲ್ನ ಒಪ್ಪಿಸಿದೆ.
ಒಪ್ಪಿಸಿದ್ದು ನೀನು. ನಾನು ನ್ಯೂಮೆನೊರಿನಲ್ಲೇ ಉಳಿಯಬಯಸಿದ್ದೆ.
ನೀನು ನನ್ನ ಪಕ್ಕ ಹೋರಾಡಿದೆ.
ನಿನ್ನ ಶತ್ರುವಿನ ವಿರುದ್ಧ. ನನಗೂ ಶತ್ರುವೇ.
ನಿನ್ನ ಹೆಸರನ್ನು ಹೇಳು.
ಮೊದಲ ಮೌನ ಮುರಿಯುವ ಮುನ್ನವೇ ನಾನು ಎಚ್ಚರಗೊಂಡಿದ್ದೆ.
ಆ ಸಮಯದಲ್ಲಿ… ನನಗೆಷ್ಟೋ ಹೆಸರುಗಳಿದ್ದವು.
ಮತ್ತೆ ಹೆಜ್ಜೆ ತಪ್ಪಿದೆಯಾ, ತಂಗಿ?
ಸ್ವಲ್ಪ ಎಡವಿದೆ, ಅಷ್ಟೇ.
ಈಗ ಎದ್ದು ನಿಲ್ಲು.
ನನ್ನ ಮನಸ್ಸಿನಿಂದ ಹೊರಹೋಗು.
ದಯವಿಟ್ಟು, ತಂಗಿ.
ನನ್ನೆಡೆ ನೋಡು.
ಗಲಾಡ್ರಿಯಲ್.
ನನ್ನ ಹಳೆಯ ಕತ್ತಿ.
ಇಷ್ಟು ಕಾಲ ಅದನ್ನು ಜೋಪಾನವಾಗಿ ಇರಿಸಿರುವೆ.
ನೀನು ಬಹಳ ಧೈರ್ಯವಂತೆ.
ಕಷ್ಟಪಟ್ಟು ಹೋರಾಡಿದ್ದೀಯ. ತುಂಬಾ ವರ್ಷಗಳ ಕಾಲ.
ನನ್ನಿಂದ ಸಾಧ್ಯವಾಗದ ಕಾರ್ಯವನ್ನು ಪೂರ್ಣಗೊಳಿಸಲು.
ನಿನ್ನ ಕೆಲಸ ಸೌರೊನನ್ನು ಹುಡುಕುವುದಾಗಿತ್ತು.
ನನ್ನ ಕೆಲಸ ಶಾಂತಿಯನ್ನು ಸ್ಥಾಪಿಸುವುದು.
ಆದರೆ ಅದು ಸೌರೊನನ ಕೆಲಸವೂ ಆಗಿತ್ತು ಎನ್ನುವುದನ್ನು ತಿಳಿದೆ.
ಇಲ್ಲ.
ಇಲ್ಲ, ನೀನು ಮರಣಿಸಿದೆ.
ಲೆಕ್ಕವಿಲ್ಲದಷ್ಟು ಇತರರ ಜೊತೆಗೆ, ಅವನ ಕಾರಣದಿಂದ.
ಇಲ್ಲ, ಗಲಾಡ್ರಿಯಲ್.
ಅವನು ಮಿಡ್ಲ್ ಅರ್ಥನ್ನು ನಾಶಮಾಡಲು ಶಕ್ತಿಯನ್ನು ಅರಸುತ್ತಿರಲಿಲ್ಲ,
ಗುಣಪಡಿಸಲು ನೋಡಿದ.
ನಿನ್ನ ಜೊತೆಯ ಎಲ್ಫ್ಗಳು ಈ ಕ್ಷಣ ಮಾಡುತ್ತಿರುವ ಹಾಗೆಯೇ.
ನೀನವರಿಗೆ ಸುಳ್ಳು ಹೇಳಬೇಕಿಲ್ಲ.
ಸುಮ್ಮನೆ ಕೆಲಸ ಮುಂದುವರೆಯಲಿ.
ಇದೇ ಮರದ ಕೆಳಗೆ ನಾನು ನಿನ್ನ ಕಿವಿಯಲ್ಲಿ ಏನು ಹೇಳಿದೆ ನೆನಪಿದೆಯೇ?
ಮತ್ತೊಮ್ಮೆ ಕತ್ತಲನ್ನು ಮುಟ್ಟು.
ನನ್ನ ಅಣ್ಣ ಸತ್ತಿದ್ದಾನೆ. ನಿನ್ನಿಂದ.
ಗಲಾಡ್ರಿಯಲ್. ಯಾಕೆ ಹೀಗೆ ಹೇಳುತ್ತಿರುವೆ?
ಇಂಥ ಮಾತನ್ನು ಏಕೆ ಹೇಳುವೆ?
ಗಲಾಡ್ರಿಯಲ್.
ಗಲಾಡ್ರಿಯಲ್. ಮರಳಿ ನನ್ನ ಬಳಿ ಬಾ.
ಗಲಾಡ್ರಿಯಲ್. ನನ್ನನ್ನು ನೋಡು!
ಗಲಾಡ್ರಿಯಲ್. ನನ್ನನ್ನು ನೋಡು.
ನಾನ್ಯಾರೆಂದು ನಿನಗೆ ಗೊತ್ತಿದೆ.
ನಾನು ನಿನ್ನ ಮಿತ್ರ.
ನೀನು ಮಾರ್ಗೋಥಿನ ಮಿತ್ರ.
ಮಾರ್ಗೋಥ್ ಪರಾಭವಗೊಂಡಾಗ,
ಒಂದು ಬೃಹತ್ ಮುಷ್ಠಿ ನನ್ನ ಕತ್ತಿನ ಮೇಲಿನ
ಬಿಗಿ ಹಿಡಿತವನ್ನು ಬಿಟ್ಟಂತೆ ಭಾಸವಾಗಿತ್ತು.
ಆ ಮೊದಲ ಸೂರ್ಯೋದಯದ ಪ್ರಶಾಂತತೆಯಲ್ಲಿ,
ಕೊನೆಗೂ, ಆ ಪರಮಾತ್ಮನ ಬೆಳಕನ್ನು ಅನುಭವಿಸಿದೆ.
ನನ್ನನ್ನು ಎಂದಾದರೂ ಕ್ಷಮಿಸಬೇಕಿದ್ದರೆ…
ನಾನು ಹಾಳುಮಾಡಿದ ಎಲ್ಲವನ್ನೂ ಸರಿಪಡಿಸಬೇಕಿತ್ತು ಎಂದು ನನಗೆ ಗೊತ್ತಿತ್ತು.
ನಿನ್ನ ದುಷ್ಟಕಾರ್ಯವನ್ನು ಪ್ರಾಯಶ್ಚಿತ್ತದಿಂದ ಅಳಿಸಲಾಗದು.
-ಅದು ನಿನ್ನ ನಂಬಿಕೆಯಲ್ಲ. -ನನ್ನ ನಂಬಿಕೆಯ ಬಗ್ಗೆ ಮಾತನಾಡಬೇಡ.
ಇಲ್ಲ. ನೀನು ನನಗೆ ಹೇಳಿದೆ.
ನಮ್ಮ ವಿಜಯದ ನಂತರ, ನಾನು ಹಿಂದೆ ಏನೇನು ಮಾಡಿದ್ದೆನೋ, ಅದರಿಂದ ಮುಕ್ತಿ ಎಂದು ಹೇಳಿದ್ದೆ.
-ನೀನು ನನಗೆ ಮೋಸ ಮಾಡಿದೆ. -ನಾನು ನಿಜ ಹೇಳಿದೆ.
ನಾನು ದುಷ್ಟಕಾರ್ಯ ಮಾಡಿದ್ದೆ ಎಂದರೂ ನೀನದನ್ನು ಪರಿಗಣಿಸಲಿಲ್ಲ.
ಯಾಕೆಂದರೆ ನಮ್ಮ ಭವಿಷ್ಯಕ್ಕೆ ತೂಗಿ ನೋಡಿದಾಗ,
ನಮ್ಮ ಭೂತಕಾಲಕ್ಕದು ಸಂಬಂಧವಿರಲಿಲ್ಲ.
ಅಂಥ ಭವಿಷ್ಯ ಇಲ್ಲವೇ ಇಲ್ಲ.
ಇಲ್ಲವೇ?
ಎಲ್ಲರೂ ನಿನ್ನನ್ನು ಅನುಮಾನದಿಂದ ನೋಡುತ್ತಾರೆ.
ನನಗೆ ಮಾತ್ರ ನಿನ್ನ ಮಹತ್ವ ಕಾಣುತ್ತದೆ.
ನಾನು ಮಾತ್ರ ನಿನ್ನ ಬೆಳಕನ್ನು ಕಾಣಬಲ್ಲೆ.
ನೀನು ನನ್ನನ್ನು ನಿರಂಕುಶಾಧಿಕಾರಿಯನ್ನಾಗಿಸುವೆ.
ನಾನು ನಿನ್ನನ್ನು ರಾಣಿಯನ್ನಾಗಿಸುವೆ.
ಸಮುದ್ರ ಮತ್ತು ಸೂರ್ಯರಷ್ಟೇ ಗೌರವಯುತವಾಗಿ.
ಭೂಮಿಯ ಅಡಿಪಾಯಕ್ಕಿಂತಲೂ ಗಟ್ಟಿಯಾಗಿ.
ಮತ್ತು ನೀನು. ನನ್ನ ರಾಜ.
ಕಗ್ಗತ್ತಲ ರಾಜ.
ಇಲ್ಲ. ಕಗ್ಗತ್ತಲಲ್ಲ.
ನೀನು ನನ್ನ ಪಕ್ಕದಲ್ಲಿರುವಾಗಲ್ಲ.
ನಾವಿಬ್ಬರೂ ಜೊತೆಯಾಗಿದ್ದು ಒಂದು ಕಾರ್ಯದ ಸಲುವಾಗಿ ಎಂದು ನೀನೊಮ್ಮೆ ಹೇಳಿದ್ದೆ.
ಇದೇ ಅದು.
ನೀನು ನನ್ನನ್ನು ಬೆಳಕಿನೊಂದಿಗೆ ಸೇರಿಸುವೆ. ನಾನು ನಿನ್ನನ್ನು ಶಕ್ತಿಯೊಂದಿಗೆ ಸೇರಿಸುವೆ.
ಜೊತೆಯಾಗಿ ನಾವು ಈ ಮಿಡ್ಲ್ ಅರ್ಥನ್ನು ಕಾಪಾಡಬಹುದು.
ಕಾಪಾಡುವುದಾ…
ಅಥವಾ ಆಳುವುದಾ?
ಯಾವ ವ್ಯತ್ಯಾಸವೂ ಕಾಣುತ್ತಿಲ್ಲ.
ಇದಕ್ಕಾಗಿಯೇ… ನಾನೆಂದಿಗೂ ನಿನ್ನ ಜೊತೆ ಇರೆನು.
ನಿನಗೆ ಬೇರೆ ದಾರಿಯಿಲ್ಲ.
ನಾನಿಲ್ಲದೆ ನಿನ್ನ ಜನ ನಶಿಸಿಹೋಗುತ್ತಾರೆ.
ನೆರಳು ಹರಡಿ ಇಡೀ ಪ್ರಪಂಚವನ್ನೇ ಕತ್ತಲಾಗಿಸುತ್ತದೆ.
-ನಿನಗೆ ನಾ ಬೇಕು. -ನಿನ್ನ ಸಮುದ್ರದಲ್ಲೇ ಬಿಡಬೇಕಿತ್ತು.
ಎಲ್ಫ್ಗಳು ನಿನ್ನನ್ನು ಬಹಿಷ್ಕರಿಸಿದ್ದಕ್ಕೆ ನೀನಿದ್ದೆ.
ಕೆಲ ಸಾಮಾನ್ಯ ಯೋಧರಿಗಾಗಿ ನೀನು ಬೇಡಿಕೊಂಡಿದ್ದಕ್ಕೆ ನಿನ್ನನ್ನು ಬಹಿಷ್ಕರಿಸಿದರು.
ನೀನು ನನ್ನ ಸಹವರ್ತಿ ಎಂದು ತಿಳಿದಾಗ ಅವರು ನಿನಗೆ ಏನು ಮಾಡಬಹುದು?
ಸೌರೊನ್ ನಿನ್ನ ಕಾರಣದಿಂದಲೇ ಬದುಕಿದ್ದಾನೆ ಎಂದು ಅವರಿಗೆ ಹೇಳಿದಾಗ?
ಮತ್ತು ನೀನು ನನ್ನಿಂದಲೇ ಸಾಯುವೆ.
ಗಲಾಡ್ರಿಯಲ್!
ವಂಚಕ!
ಗಲಾಡ್ರಿಯಲ್, ನಿಲ್ಲು! ಎಲ್ರೊಂಡ್. ನಾನು ಎಲ್ರೊಂಡ್.
ಸಾಬೀತುಪಡಿಸು.
ಮೊದಲ ಸಲ ಎಲ್ಲಿ ಭೇಟಿಯಾದೆವು?
ಸಮುದ್ರದ ಬಳಿ. ನಾನು ಅನಾಥನಾದಾಗ.
ನಾನು ಒಬ್ಬಂಟಿಯಾಗಿದ್ದೆ. ಬಂಧು ಅಥವಾ ಗೆಳೆಯರಿಲ್ಲದ ಸಣ್ಣ ಅರ್ಧ-ಎಲ್ಫ್ ಹುಡುಗ.
ನೀನು ನನಗೆ ನೀರು ಕೊಟ್ಟೆ.
ಎಲ್ರೊಂಡ್.
ಕೆಲಿಬ್ರೀಂಬೋರ್. ಆತನೆಲ್ಲಿ?
ಕಾರ್ಯಗಾರ. ಇಷ್ಟೊತ್ತಿಗಾಗಲೇ ಮುಗಿಸಿರಬಹುದು.
ಇಲ್ಲ!
ಗಲಾಡ್ರಿಯಲ್! ಏನಾಗಿದೆ?
ಗಲಾಡ್ರಿಯಲ್!
ಮುಗಿಯಿತೇ?
ಗಲಾಡ್ರಿಯಲ್. ನದಿಯ ಬಂಡೆಯಂತೆ ನೆನೆದಿರುವೆ.
ಯಾಕೆ?
ಏಕೆಂದರೆ ನಾನಾಕೆಯನ್ನು ಗ್ಲಾಂಡುಯಿನ್ನಿನ ನೀರಿನಿಂದ ಹೊರಗೆಳೆದೆ.
ಗ್ಲಾಂಡುಯಿನ್ನಾ? ಏನಾಯ್ತು?
ಗಲಾಡ್ರಿಯಲ್.
ಹಲ್ಬ್ರ್ಯಾಂಡ್ ಎಲ್ಲಿ?
ಅವನು ಹೋದನು. ಮರಳಿ ಬರುವುದು ಅನುಮಾನ.
ಮರಳಿ ಬಂದರೆ ನಾವ್ಯಾರೂ ಅವನನ್ನು ಸಂಪರ್ಕಿಸಬಾರದು.
ಆ ತೊರೆಯ ಬಳಿ ಏನಾಯಿತು?
ಹಿಂದೆ ಒಂದು ತಪ್ಪಿನ ಬಗ್ಗೆ ನೀನು ಹೇಳಿದ್ದೆ.
ನೀನು ಮರಳಿ ಮಾಡೆನು ಎಂದದ್ದು.
ಆ ಮಾತನ್ನು ಉಳಿಸಿಕೊಳ್ಳಲು ನೀನು ಕಷ್ಟವಾಗಿಸುತ್ತಿರುವೆ.
ಅದು ಸುಲಭವಾಗಿದ್ದಿದ್ದರೆ, ನಂಬಿಕೆಯ ಅವಶ್ಯಕತೆ ಇರುತ್ತಿರಲಿಲ್ಲ.
ಮತ್ತೆ, ನಾವು ಮುಂದುವರಿಯಬಹುದೇ?
ಇಲ್ಲ.
ನಾವು ಮೂರನ್ನು ಮಾಡಬೇಕು.
ಮೂರಾ? ಮೂರು ಏಕೆ?
ಒಂದಾದರೆ ಭ್ರಷ್ಟವನ್ನಾಗಿಸುವುದು. ಎರಡಾದರೆ ವಿಭಜಿಸುವುದು.
ಆದರೆ ಮೂರಿದ್ದರೆ, ಸಮತೋಲನವಿರುವುದು.
ನಾವು ತಯಾರುಪಡಿಸುವ ಶಕ್ತಿ ಎಲ್ಫ್ಗಳಿಗೆ ಮಾತ್ರ ಇರಬೇಕು.
ಬೇರೆ ಯಾರೂ ಅದನ್ನು ತಾಕುವಂತಿರಬಾರದು.
ಗಲಾಡ್ರಿಯಲ್, ಮಿಶ್ರಲೋಹದಲ್ಲಿನ ಕೆಳಗಿನ ಅದಿರುಗಳ ಶುದ್ಧತೆ
ಅತಿ ಮುಖ್ಯ ಎಂದು ನಾನು ಅರಿತಿರುವೆ.
ಅತ್ಯುತ್ಕೃಷ್ಟ ಗುಣಮಟ್ಟದ ಚಿನ್ನ ಮತ್ತು ಬೆಳ್ಳಿ ನನಗೆ ಬೇಕಿದೆ.
ನನಗೆ ವಾಲಿನೊರಿನ ಚಿನ್ನ ಮತ್ತು ಬೆಳ್ಳಿ ಬೇಕು.
ನಿಜವಾದ ಸೃಷ್ಟಿಗೆ… ತ್ಯಾಗ ಅವಶ್ಯಕ.
ನಿನಗಿನ್ನೂ ಬೇರೆ ಏನಾದರೂ ನೆನಪಿದೆಯೇ?
ಚೂರುಗಳು. ಕುರುಹುಗಳು.
ಹೆಚ್ಚು ಬಂದಿದೆ. ಆದರೆ ಮಿಕ್ಕಿದ್ದನ್ನು ನೆನಪಿಸಿಕೊಳ್ಳಲು ನಾನು ರ್ಹುನಿಗೆ ಹೋಗಬೇಕು.
ಅವರು ನಿನ್ನ ಹೆಸರನ್ನು ತಪ್ಪಾಗಿ ತಿಳಿದರು.
ಆ ವಿಚಾರದಲ್ಲೂ ಅವರು ತಪ್ಪಾಗಿದ್ದರೆ? ಅಥವಾ ಸುಳ್ಳು ಹೇಳಿಯೋ…
ಅವರು ಹೇಳಿದ್ದು, ನನಗೆ ವಿವರಿಸಲಾಗದಷ್ಟು ಸತ್ಯವೆನಿಸಿತು.
ಅವರು...
ಅವರು ನಿನ್ನನ್ನು ಬೇರೇನೆಂದೋ ಕರೆದರು. "ಇಸ್ತಾರ್."
ಅದು ನಿಮ್ಮ ಪಂಗಡವೇ?
"ಇಸ್ತಾರ್?"
ನಿಮ್ಮ ಭಾಷೆಯಲ್ಲಿ ಅದರ ಅರ್ಥ "ಜ್ಞಾನಿ" ಅಂತ.
ಅಥವಾ...
"ಮಾಟಗಾರ."
ನೀನು ನಿಜವಾಗಿಯೂ ನಮ್ಮೊಂದಿಗೆ ಬರುತ್ತಿಲ್ಲವೇ?
ಕೆಲವೊಮ್ಮೆ, ನಮ್ಮ ದಾರಿಗಳನ್ನು ನಮಗಿಂತ ದೊಡ್ಡ ಶಕ್ತಿಗಳೇ ಸೃಷ್ಟಿಸಿರುತ್ತವೆ.
ಅಂಥ ಸಮಯದಲ್ಲೇ ನಮ್ಮ ಮನಸ್ಸು ಒಪ್ಪದ ಕಡೆಗೆ
ನಮ್ಮ ಹೆಜ್ಜೆಗಳನ್ನು ಇರಿಸಬೇಕಾಗುವುದು.
ದಾರಿಯಲ್ಲಿ ನಮಗೆ ಎಂತಹ ಅಪಾಯಗಳೇ ಎದುರಾದರೂ ಸರಿ.
ಇದೊಂದು ರೀತಿಯ ಸಾಹಸದ ಹಾಗಿದೆ.
ಒಂಟಿಯಾಗಿ, ಇದು ಕೇವಲ ಪಯಣವಷ್ಟೇ.
ಸಾಹಸಗಳಿವೆಯಲ್ಲ, ಇವನ್ನು ಹಂಚಿಕೊಳ್ಳಬೇಕು.
ಯಾವುದೇ ಹಾರ್ಫೂಟ್ ನಿರೀಕ್ಷಿಸದಷ್ಟು ಸಾಹಸವನ್ನು ನಾನೀಗಾಗಲೇ ಕಂಡಿದ್ದೇನೆ.
ಇಲ್ಲಿ ಹೇಳುವ ಹಾಗೆ, ನಾವು ಉತ್ತರಕ್ಕೆ ಹೋದರೆ,
ನಮಗೆ 30 ದಿನಗಳ ಸ್ಪಷ್ಟ ಪಥ ಸಿಗುವುದು.
ಎಲ್ಲೆಡೆ ಹಸಿರು ಹುಲ್ಲು, ರಾಕ್ಷಸರು ಇರಲ್ಲ.
-ಹೇ! ಎಲ್ಲ ಕೆಳಗೆ ಹೋಗೋ ಹಾಗೇ ಕಾಣ್ತಿದೆ... -ನೀನದನ್ನು ತಲೆಕೆಳಗಾಗಿ ಹಿಡಿದಿರುವೆ.
ಕ್ಷಮಿಸು, ಮಲ್ವಾ. ವಾರಗಟ್ಟಲೆ ಕಡಿದಾದ ಇಳಿಜಾರು ಮತ್ತು ಕಲ್ಲುಮುಳ್ಳುಗಳು.
ನೀನು ಅಷ್ಟೆಲ್ಲಾ ಬುದ್ಧಿವಂತೆಯಾಗಿದ್ದರೆ, ನೀನೇ ಪಥವನ್ನು ಹುಡುಕು.
ಮಕ್ಕಳು ಮತ್ತು ಆಡ್ಡಾಡುವವರನ್ನು ನೋಡಿಕೊಳ್ಳಿ.
ಯಾರೂ ದಾರಿ ತಪ್ಪಕೂಡದು!
ಯಾರೂ ಒಂಟಿಯಾಗಿ ಹೋಗಕೂಡದು!
ಸಾಡೊಕ್ ಹೇಳುವಾಗ ಚೆನ್ನಾಗಿರುತ್ತಿತ್ತು.
ಆ ಮುದಿಯ ನಮ್ಮೊಂದಿಗಿದ್ದಿದ್ದರೆ ಚೆನ್ನಾಗಿರುತ್ತಿತ್ತು.
ಇದ್ದಾನೆ.
ನಡಿ.
ನೀನೀಗ ಮಹತ್ತಾದುದರ ಒಂದು ಭಾಗ.
ಆತನಿಗೆ ನೀನು ಬೇಕು.
ನೀನು ಅಲ್ಲಿಯೇ ಸೇರಬೇಕು.
ವಿದಾಯ, ನೋರಿ!
-ವಿದಾಯ... -ಜಾಗ್ರತೆ!
ಚೆನ್ನಾಗಿರು.
-ದೀಪವನ್ನು ಎತ್ತಿಕೊಂಡೆಯಾ? -ಖಂಡಿತವಾಗಿ.
ಒಳ್ಳೆಯದು.
ಮತ್ತೆ... ಸಿಗೋಣ.
ನೋರಿ...
ಸರಿ. ದೊಡ್ಡ ಮನುಷ್ಯನಿಗೆ ಬಸವನಹುಳುಗಳು.
ಅವನ ಹಸಿವು ನಿನಗೆ ಗೊತ್ತೇ ಇದೆ.
ನಿನಗೆ ಚಳಿಯಾದರೆ ಮತ್ತೊಂದು ಕಂಬಳಿ. ಸರಿ.
ಮತ್ತೆ ಸಿಗೋಣ.
ಎಂಥಾ ತಂದೆ ನಾನು.
ನೀನೊಂದು ಅಪರಿಚಿತ ಪ್ರಪಂಚಕ್ಕೆ ಕಾಲಿಡುತ್ತಿರುವೆ, ಆದರೆ ನಾನು ನಿನಗೆೇನೂ ತಿಳಿಸಿಕೊಟ್ಟಿಲ್ಲ.
ಅಯ್ಯೋ. ಖಂಡಿತ ತಿಳಿಸಿಕೊಟ್ಟಿರುವೆ.
ಬೆಂಕಿಯನ್ನು ಯಾವಾಗಲೂ ನೀರು ಮತ್ತು ಮಣ್ಣಿನೊಂದಿಗೆ ನಂದಿಸಬೇಕು.
ನದಿಯ ಬಳಿ ಗಲೀಜು ಮಾಡಬೇಡ, ಮುಂದೆ ಅದೇ ನೀರನ್ನು ಕುಡಿಯಬೇಕಾದೀತು.
ಮರ್ಯಾದೆ ಇಲ್ಲದ ಹಾರ್ಫೂಟ್ ಜೀವನ ಚೌಕಾಕಾರದ ಚಕ್ರದ ಮೇಲೆ ಹೋದಂತೆ.
ಚೌಕಾಕಾರದ ಚಕ್ರ...
ನಾನು ಎಲ್ಲವನ್ನೂ ಆಲಿಸುತ್ತಿದ್ದೆ, ಅಪ್ಪ.
ನದಿ ಎಲ್ಲಿ ಹರಿಯುವುದೆಂದು ತಿಳಿ. ಗುಬ್ಬಚ್ಚಿಗಳು ಹಾಡಲು ಕಲಿಯುವೆಡೆ.
ಖಂಡಿತ, ಅಮ್ಮ.
ಜಾಗ್ರತೆಯಿಂದಿರುವೆ.
ಇಲ್ಲ.
ನೀನು ಧೈರ್ಯವಾಗಿರುವೆ.
ಹೋಗು...
ನಿನ್ನ ಧೈರ್ಯ ಮರೆಯಾಗುವ ಮುಂಚೆ.
ಇಲ್ಲಾ ನಾವೂ ಕಳೆದುಕೊಳ್ಳುವೆವು.
ಇರು! ನೋರಿ!
ಪೋಪ್ಪಿ!
ಯಾವಾಗಲೂ ನಾನು ಅತ್ಯಂತ ಪ್ರೀತಿಸುವವರೇ ದೂರ ಏಕೆ ಹೋಗುವರು?
ಏಕೆಂದರೆ ನಾವು ಹೋಗದಿದ್ದರೆ, ಹೊಸದಾಗಿ ಏನನ್ನೂ ಕಲಿಯಲಾಗದು.
ಮರಳಿ ಬರುವೆಯಾ? ಆಣೆ ಮಾಡು?
-ಎಲ್ಲರನ್ನೂ ನೋಡಿಕೊಳ್ಳುವೆ ಎಂದು ಮಾತು ಕೊಡೆಯಾ? -ಖಂಡಿತ ಕಣೆ, ತಿಕ್ಕಲಿ.
ಈ ವಿಶಾಲವಾದ ವಿಚಿತ್ರ ಪ್ರಪಂಚದಲ್ಲಿ ನೀನೊಬ್ಬಳೇ ನನಗೆ ಪ್ರಾಣಸ್ನೇಹಿತೆ.
ನಿನಗಾಗಿ ಏನು ಬೇಕಾದರೂ ಮಾಡುವೆ.
ಪ್ರಪಂಚ ಅಷ್ಟು ವಿಶಾಲವಾಗಿಲ್ಲ, ಪೋಪ್ಪಿ. ನಾವೇ ತುಂಬಾ ಚಿಕ್ಕವರು ಅಷ್ಟೇ.
ಆ ಎತ್ತರದ ಮನುಷ್ಯನ ಜೊತೆಯಲ್ಲೇ ಇರು.
ಕಷ್ಟಕಾಲದಲ್ಲಿ ಅವನು ಒಳ್ಳೆಯ ಮಿತ್ರ.
ನಿನ್ನಷ್ಟೇನಿಲ್ಲ.
-ನಿನಗೆ ಖಚಿತವಿದೆಯೇ? -ಎಂದಿಗಿಂತ ಹೆಚ್ಚಾಗಿ.
ಅವರೆಲ್ಲಾ ನಿನ್ನೆಡೆ ಕೈಬೀಸುತ್ತಿದ್ದಾರೆ.
ನಾನು ಹಿಂದೆ ತಿರುಗಿದರೆ, ಮತ್ತೆಂದೂ ಹೋಗಲಾರೆ.
ಹಾಗಿದ್ದಲ್ಲಿ, ನೀನೇ ಮುನ್ನಡೆಸುವುದು ಉತ್ತಮ.
ಈಗ ಆ ಸಂದರ್ಭ ಬಂದಿರುವುದರಿಂದ, ನನ್ನ ಕಾಲುಗಳು ಭಾರವೆನಿಸುತ್ತಿವೆ.
ಅದರ ಜೊತೆಗೆ ನಾನೆಲ್ಲಿಗೆ ಹೋಗಬೇಕೆಂದು ಕಿಂಚಿತ್ತೂ ಅರಿವಿಲ್ಲ.
ಅದೋ ಅಲ್ಲಿದೆ.
ಖಚಿತವಾಗಿ?
ಪೂರ್ತಿಯಾಗೇನಿಲ್ಲ.
ಈ ದಿಕ್ಕಿನ ಗಾಳಿಯಲ್ಲಿ ಮಧುರ ಸುಗಂಧವಿದೆ.
ಅನುಮಾನವಿದ್ದಾಗ, ಎಲನೊರ್ ಬ್ರ್ಯಾಂಡಿಫುಟ್...
ನಿನ್ನ ಮೂಗಿನ ಸಲಹೆ ಕೇಳು.
ಆಗಸದ ಕೆಳಗಿನ ಎಲ್ಫ್ ರಾಜರಿಗೆ
ಮೂರು ಉಂಗುರಗಳು
ಕಲ್ಲು ಪಡಸಾಲೆಯೊಳಗಿನ
ಕುಬ್ಜ ಆಳುಗರಿಗೆ ಏಳು
ಸಾವನ್ನು ಸಂಧಿಸುವ
ಮನುಜರಿಗೆ ಒಂಭತ್ತು
ಕಾಳ ಸಿಂಹಾಸನದ ಮೇಲಿನ
ಕಾಳ ದೇವನಿಗೊಂದು
ಛಾಯೆಗಳು ಸುಪ್ತವಾಗಿರುವ
ಮೊರ್ಡೊರ್ ನ ನಾಡಿನಲ್ಲಿ
ಛಾಯೆಗಳು ಸುಪ್ತವಾಗಿರುವ
ಅವರನ್ನೆಲ್ಲಾ ಆಳಲು ಒಂದು ಉಂಗುರ
ಅವರನ್ನು ಪತ್ತೆಹಚ್ಚಲು ಒಂದು ಉಂಗುರ
ಅವರನ್ನೆಲ್ಲಾ ಜೊತೆ ಸೇರಿಸಿ
ಕಗ್ಗತ್ತಲಿನಲ್ಲಿ ಬಂಧಿಸಲು ಒಂದು ಉಂಗುರ.
ಛಾಯೆಗಳು ಸುಪ್ತವಾಗಿರುವ
ಮೊರ್ಡೊರ್ ನ ನಾಡಿನಲ್ಲಿ...
ಛಾಯೆಗಳು ಸುಪ್ತವಾಗಿರುವ
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಾತ್ಮಕ ಮೇಲ್ವಿಚಾರಕ: ಮೌರಿಯಾ. ಸ್. ಅರವಿಂದ್